30 august 2025

**Comunicat de presă**

Distrigaz Sud Rețele aduce următoarele **precizări suplimentare** cu privire la întreruperea temporară a alimentării cu gaze naturale **pe anumite străzi din** **localitatea Amara, județul Ialomița:**

Referitor la incidentul produs ieri, 29 august 2025, de către compania terță ce executa lucrări de foraj la imobilul amplasat pe strada Bărăganului, din localitatea Amara, județul Ialomița, și pentru care Distrigaz Sud Rețele a luat măsura de siguranță prin care a înterupt temporar alimentarea cu gaze naturale pentru cca. 1.080 de consumatori din zona respectivă, vă aducem la cunoștință următoarele informații suplimentare, **în coformitate cu decizia ISU**:

* **Majoritatea clienților** vor fi repuși în funcțiune astăzi, **30 august 2025**, începând cu orele **12:00**.
* Doar **25 de clienți**, de pe strada Bărăganului, aflați în proximitatea incidentului produs, vor avea gazul sistat până când **autoritățile competente vor decide că respectiva zonă se află în siguranță** și pot fi repuși în funcțiune.

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.*